CELEX: 62008CA0278
Language: sl
Date: 2010-03-25 00:00:00
Title: Zadeva C-278/08: Sodba Sodišča (prvi senat) z dne 25. marca 2010 (predlog za sprejetje predhodne odločbe Oberster Gerichtshof – Avstrija) – Die BergSpechte Outdoor Reisen und Alpinschule Edi Koblmüller GmbH proti Günter Guni, trekking.at Reisen GmbH (Znamke — Internet — Oglaševanje s pomočjo ključnih besed ( „keyword advertising“ ) — Prikazovanje povezav do strani konkurentov imetnikov znamk s pomočjo ključnih besed, ki so enake ali podobne navedenim znamkam — Direktiva 89/104/EGS — Člen 5(1))

22.5.2010   
            
            
               SL
            
            
               Uradni list Evropske unije
            
            
               C 134/3
            
         Sodba Sodišča (prvi senat) z dne 25. marca 2010 (predlog za sprejetje predhodne odločbe Oberster Gerichtshof – Avstrija) – Die BergSpechte Outdoor Reisen und Alpinschule Edi Koblmüller GmbH proti Günter Guni, trekking.at Reisen GmbH
   (Zadeva C-278/08) (1)
   
   (Znamke - Internet - Oglaševanje s pomočjo ključnih besed („keyword advertising“) - Prikazovanje povezav do strani konkurentov imetnikov znamk s pomočjo ključnih besed, ki so enake ali podobne navedenim znamkam - Direktiva 89/104/EGS - Člen 5(1))
   2010/C 134/03
   Jezik postopka: nemščina
   
      Predložitveno sodišče
   
   Oberster Gerichtshof
   
      Stranke v postopku v glavni stvari
   
   
      Tožeča stranka: Die BergSpechte Outdoor Reisen und Alpinschule Edi Koblmüller GmbH
   
      Toženi stranki: Günter Guni, trekking.at Reisen GmbH
   
      Predmet
   
   Predlog za sprejetje predhodne odločbe – Oberster Gerichtshof – Razlaga člena 5(1) Prve Direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami (UL L 40, str. 1) – Vpis znaka, ki je podoben ali enak znamki, pri ponudniku storitev, ki upravlja internetni iskalnik, da bi se na zaslonu po vpisu tega znaka kot iskalnega izraza samodejno prikazal oglas za proizvode ali storitve, ki so enaki ali podobnim tistim, za katere je bila zadevna znamka registrirana („keyword advertising“) – Opredelitev te uporabe znamke kot uporabe, ki jo lahko njen imetnik prepove
   
      Izrek
   
   Člen 5(1) Prve direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami je treba razlagati tako, da lahko imetnik znamke oglaševalcu prepove, da s pomočjo ključne besede, ki je enaka ali podobna navedeni znamki in jo je oglaševalec brez soglasja navedenega imetnika izbral v okviru storitve referenciranja na internetu, oglašuje proizvode ali storitve, enake tistim, za katere je registrirana navedena znamka, če to oglasno sporočilo povprečnemu uporabniku interneta ne omogoča ali le omejeno omogoča, da ve, ali proizvodi ali storitve iz oglasa izvirajo od imetnika znamke ali podjetja, ki je z njim gospodarsko povezano, ali, nasprotno, od tretjega.
   
      (1)  UL C 223, 30.8.2008.